अगले माह से वाराणसी के एलबीएस इंटरनेशनल एयरपोर्ट पर 24 घटे विमानों का आवागमन हो सकेगा। जिसे लेकर एयरपोर्ट के अधिकारी द्वारा तैयारियां तेज चल रही हैं। अधिकारियों की मानें तो रात में भी विमानों का संचालन प्रारंभ हो जाने के बाद वाराणसी एयरपोर्ट से कई रूट पर एयरलाइंस अपनी विमान सेवाएं बढ़ाएंगे। दनमें घरेलू और इंटरनेशनल विमानों को बढ़ाने की चर्चा चल रही है। विमानन कंपनियों के अधिकारी भी उन सभी सेक्टर के सर्वे कर रहे हैं जहां से वाराणसी आने वाले यात्रियों की संख्या अधिक है।